kalixlouiis/myanmar-wikipedia-corpus huggingface dataset:
ကုန်းဘောင်ခေတ်တွင် ပြင်စည်မင်းသားငါးပါးရှိသည့်အနက် တတိယပြင်စည်မင်းသားမှာ ပြင်စည်မင်းသား မောင်မျိုးစစ် ဖြစ်သည်။
၎င်းသည် ဒုတိယပြင်စည်မင်းသား မောင်နဂါး၏တူတော် ဖြစ်သည်။
စဉ့်ကူးမင်းနှင့် အ လယ်နန်းမိဖုရား သီရိမဟာနန္ဒာဒေဝီ (ငယ်မည် ရှင်မင်းသာ) တို့မှ သမီးတော် (၁) ပါး၊ သားတော် (၁)ပါး ထွန်း ကားရာ သမီးတော်မှာ ငယ်ကလွန်သည်။
သားတော်မှာ ခမည်းတော်လက်ထက် ပြင်စည်မြို့ကို ကံကျွေးခံရ သောကြောင့် ပြင်စည်မင်းသားဟု တွင်သည်။
(၁၁၄၃)ခုနှစ် (၁၇၈၁ခုနှစ်)၊ ဘိုးတော်ဘုရားလက်ထက်တွင် ခမည်းတော် စဉ့်ကူးမင်းနှင့်အတူ ဖျောက်ဖျက်ခံရသည်။
မောင်သန်းဆွေ (ထားဝယ်) ၏ ကုန်းဘောင်ရှင်းတမ်းမှ ပြင်စည်မင်းသားရှင်းတမ်း ကိုးကား Category:၁၇၈၁ ကွယ်လွန်သူများ Category:ကုန်းဘောင်ခေတ် Category:မြန်မာ မင်းမျိုးမင်းနွယ်များ‎ Category:ပြင်စည်မင်းသားများ‎။
ကုန်းဘောင်ခေတ်တွင် ပြင်စည်မင်းသားငါးပါးရှိသည့်အနက် စတုတ္ထပြင်စည်မင်းသားမှာ ပြင်စည်မင်းသား ထိပ် တင်ပု ဖြစ်သည်။
၎င်းကို (၁၁၇၅)ခုနှစ် (၁၈၁၃ခုနှစ်)တွင် ဖွားမြင်သည်။
ထိပ်တင်ပု၏ ခမည်းတော်မှာ တောင်ငူမင်းသား ဖြစ် ပြီး မယ်တော်မှာ တကောင်းမင်းသမီး ဖြစ်သည်။
ထိပ်တင်ပု၏ ခမည်းတော် တောင်ငူမင်းသားသည် ဘိုးတော်ဘုရား၏ သားတော် အိမ်ရှေ့မင်းနှင့် ပထမအိမ်ရှေ့မိဖုရားတို့၏ သားတော် ဖြစ်သည်။
တောင်ငူမင်းသားသည် နောင်တော်စစ်ကိုင်းမင်းလက်ထက် ပထမ အင်္ဂလိပ်-မြန်မာစစ်ပွဲတွင် တောင်ငူမြို့မှ ရဲမက် လက်နက်ကိုင်အ ပြည့်အစုံနှင့် ရပ်ခံနေသည့်အတွင်း မကျန်းမမာတော်မူပြီး တောင်ငူတွင်ပင် ကံကုန်တော်မူသည်။
ပြင်စည်မင်းသား ထိပ်တင်ပုသည် သာယာဝတီမင်းလက်ထက်တွင် မဟာသီရိဓမ္မရာဇာဘွဲ့နှင့် မင်းသားကြီးအ ရာထားကာ မြင်ကွန်းမြို့ကို စားရသောကြောင့် မြင်ကွန်းမင်းသားဟုတွင်သည်။
မင်းတုန်းမင်းလက်ထက်တွင် သုသီရိမဟာဓမ္မရာဇာဘွဲ့နှင့် မင်းသားကြီးအရာထားကာ ပြင်စည်မြို့ကို စားရသောကြောင့် ပြင်စည်မင်းသားဟု တွင်ပြန်သည်။
မင်းတုန်းမင်းလက်ထက်၊ (၁၂၄၄)ခု (၁၈၈၂ခုနှစ်) တော်သလင်းလတွင် ကံကုန်သည်။
ရေးသားသီကုံးခဲ့သော မဟာဂီတသီချင်းများ ကုန်းဘောင်ခေတ်တွင် ပြင်စည်မင်းသားငါးပါးရှိသည့်အနက် ကဗျာအလင်္ကာရေးသားခြင်း၊ စောင်း ငြင်း ပတ္တလား တီးမှုတ်ခြင်း စသော အရာများကို အလေ့အလာ အထုံဝါသနာပါသောသူများမှာ ပြင်စည်မင်းသား မောင်နဂါးနှင့် ပြင်စည်မင်းသား ထိပ်တင်ပု တို့နှစ်ဦးသာ ဖြစ်သည်။
ကျန်သော ပြင်စည်မင်းသား သုံးပါးမှာ စာဆိုတော်များ မဟုတ်ကြပေ။
ပြင်စည်မင်းသား မောင်နဂါးသည်လည်းကောင်း၊ ထိပ်တင်ပုသည်လည်းကောင်း မဟာဂီတ သီချင်းများ ရေးဖွဲ့ခဲ့ကြသည်။
သို့သော်လည်း ၎င်းတို့နှစ်ဦးရေးစပ်ခဲ့သည့် ပတ်ပျိုး၊ ယိုးဒယား၊ တလိုင်း (မွန်သံ)များ ကို မည်သည့်ပြင်စည်မင်းသားက မည်သည့်သီချင်းများကို ရေးသည်ဟု မဟာဂီတစာအုပ်များတွင် ခွဲခွဲခြားခြား ဖော်ပြထားခြင်းမရှိဘဲ ပြင်စည်မင်းသား ရေးသည်ဟုသာ ယေဘူယျ ဖော်ပြထားရာ မှားယွင်းရောထွေးလေ့ ရှိသည်။
ပြင်စည်မင်းသား ထိပ်တင်ပုသည် မြင်ကွန်းမင်းသားဘဝနှင့် သာယာဝတီမင်းလက်ထက်တွင် "မြန်ချာမြေကို" ပတ်ပျိုးကို ရေးခဲ့သည်။
ပြင်စည်မင်းသားအဖြစ်နှင့် မင်းတုန်းမင်းလက်ထက်တွင် အများဆုံး ရေးသားခဲ့သည်။
"ကုန်းဘောင်အာဟိန်ညွှန့်၊ သင်္ခါရွှေရောင်၊ အမရပူရိန်၊ ပြထားငယ်သည့် ဝေသဝဏ်၊ မြမန်းကိုက်ရုံ၊ မုရိုးငယ် တည့် ထက်စည်သံ၊ မျှော်တိုင်းခုဝယ်၊ သေသော်သာ မြတ်လေသိ" ပတ်ပျိုးတို့ကိုလည်းကောင်း၊ "မင်္ဂလာသီရိ မြေမြတ်စွာ" အစချီသည့် မန္တလေးမြို့ဘွဲ့ကိုလည်းကောင်း၊ "တောင်ဇမ္ဗူပိုင်” နှင့် ဝေဇယန္တာနန်းဘုံ" ယိုးဒယား တို့ကိုလည်းကောင်း ရေးသားခဲ့သည်။
ပြင်စည်မင်းသား ထိပ်တင်ပု၏ အဆက်အနွယ်များ ပြင်စည်မင်းသားထိပ်တင်ပုတွင် ထိပ်တင်ဝင့်၊ ထိပ်တင်ကြည်နှင့် ထိပ်တင်ညို ဆိုသည့် သားတော်သမီးတော် (၃)ပါး ထွန်းကားသည်။
သားတော်ကြီး ထိပ်တင်ဝင့်ကို ခမည်းတော် ထိပ်တင်ပု ကံကုန်သည့် (၁၂၄၄)ခုနှစ် (၁၈၈၂ ခုနှစ်)၊ က ဆုန်လဆန်း(၁၄)ရက်တွင် မင်းတုန်းမင်းက "မင်းရဲသင်္ခယာ"ဘွဲ့ကို ပေးသနားတော်မူသည်။
သမီးတော် ထိပ်တင်ကြည်သည် ခမည်းတော် ခြေရာနင်းပြီး မဟာဂီတသီချင်းများကို ရေးသားခဲ့သည်။
"သဗ္ဗဂီ တက္ကမ ပကာသနီကျမ်း" ပေမူတွင် ထိပ်တင်ကြည် ရေးသည့် ပတ်ပျိုးသီချင်း (၈) ပုဒ် ပါဝင်သည်။
သားတော်အငယ်ဆုံး ထိပ်တင်ညိုသည်လည်း ခမည်းတော်နည်းတူ စာပေသမားပင် ဖြစ်သည်။
(၁၂၆၈)ခုနှစ် (၁၉၀၆ခုနှစ်)တွင် မင်းသားထိပ်တင်ညိုသည် "ဒဓိဝါဟန နှင့် ပါသာဒစန္ဒီ" ဝတ္ထုရှည် (ပထမတွဲ) ကို ရေးသားထုတ်ဝေခဲ့သည်။
ဒုတိယတွဲကိုမူ (၁၂၇၀)ခုနှစ် (၁၉၀၈ခုနှစ်) တွင် ဆက်လက်ရေးသား ထုတ်ဝေခဲ့သည်။
ပြင်စည်မင်းသားထိပ်တင်ပု၏ သားတော်သမီးတော်များသည် ပါတော်မူပြီးနောက် အင်္ဂလိပ်အစိုးရလက်ထက် အထိ ရှိခဲ့ကြသေးသည်။
အင်္ဂလိပ်အစိုးရက နိုင်ငံရေးပင်စင် ထောက်ပံ့ခဲ့ရာ ထိပ်တင်ဝင့်နှင့် ထိပ်တင်ကြည်တို့ သည် (၄၀)ကျပ်စီ ရရှိပြီး ထိပ်တင်ညိုသည် (၂၀)ကျပ် ရရှိခဲ့သည်။
မောင်သန်းဆွေ (ထားဝယ်) ၏ ကုန်းဘောင်ရှင်းတမ်းမှ ပြင်စည်မင်းသားရှင်းတမ်း ကိုးကား Category:၁၈၁၃ မွေးဖွားသူများ Category:၁၈၈၂ ကွယ်လွန်သူများ Category:ကုန်းဘောင်ခေတ် Category:မြန်မာ မင်းမျိုးမင်းနွယ်များ‎ Category:မြန်မာ အမျိုးသား စာဆိုတော်များ Category:ပြင်စည်မင်းသားများ‎။
ကုန်းဘောင်ခေတ်တွင် ပြင်စည်မင်းသားငါးပါးရှိသည့်အနက် ပဉ္စမပြင်စည်မင်းသားမှာ ပြင်စည်မင်းသား သတိုးမင်းရဲ ဖြစ်သည်။
၎င်းသည် မင်းတုန်းမင်းနှင့် ပထမမြောက်ဆောင်တော်မိဖုရား ပဘာဒေဝီတို့ သားတော် သုံးပါး၊ သမီးတော်တစ်ပါး ဖွားမြင်ခဲ့သည့်အနက် ဒုတိယသားတော် ဖြစ်သည်။
ပထမမြောက်ဆောင်တော် မိဖုရားတွင် သားတော် သုသီရိမဟာဓမ္မရာဇာ ခေါ် မလွန်မင်းသား မောင်မျိုးရင်၊ ပြင်စည်မင်းသား၊ သမီးတော် (ငယ်ကလွန်)၊ သားတော် ဝန်းသိုမင်းသား သတိုးမင်းရဲသီဟသူတို့ ဖွားမြင် ခဲ့သည်။
ပြင်စည်မင်းသားသည် သတိုးမင်းရဲဘွဲ့ ခံရသည်။
စတုတ္ထပြင်စည်မင်းသား ထိပ်တင်ပု (၁၂၂၄)ခုနှစ် (၁၈၈၂ခုနှစ်)တွင် ကံကုန်တော်မူသောအခါမှ မင်းတုန်းမင်းက သူ၏သားတော်ကို လစ်လပ်သော ပြင်စည်မြို့ကို အသုံးကံကျွေးပေးခြင်း ဖြစ်သည်။
(၁၂၂၈)ခုနှစ် (၁၈၆၆ခုနှစ်) မြင်ကွန်း မြင်းခုံတိုင် အရေးတော်ပုံတွင် မြင်ကွန်းမင်းသား၏ တပည့်များက မလွန်မင်းသား၊ ပြင်စည်မင်းသားနှင့် စကုမင်းသားတို့အား အိမ်ရှေ့မင်းအမိန့်နှင့်ဟု ခေါ်ယူစေခဲ့ပြီးလျှင် လက်ယာဝင်းတံခါး အပြင်သို့ ရောက်သောအခါ လုပ်ကြံသတ်ဖြတ်သောကြောင့် မင်းသားသုံးပါး ကံတော်ကုန်ရှာကြသည်။
ပြင်စည်မင်းသား သတိုးမင်းရဲသည် ငယ်ငယ် ရွယ်ရွယ် လူပျိုမင်းသားဘဝနှင့်ပင် ကံတော်ကုန်သွားရရှာသည်။
အဆိုပါအရေးအခင်းတွင် ကနောင်မင်းသား လည်း လုပ်ကြံခံရပြီး မင်းတုန်းမင်းတရားကြီးမှာလည်း လက်မတင်လေး လွတ်မြောက်ခဲ့သည်။
ပဉ္စမ ပြင်စည်မင်းသားသည် မဟာဂီတ ကဗျာလင်္ကာ ရေးသားခြင်း၊ တူရိယာ တီးမှုတ်ခြင်း စသောအရာများကို အလေ့အလာ အထုံဝါသနာပါခြင်း အလျင်းမရှိပါ။
မောင်သန်းဆွေ (ထားဝယ်) ၏ ကုန်းဘောင်ရှင်းတမ်းမှ ပြင်စည်မင်းသားရှင်းတမ်း ကိုးကား Category:၁၈၆၆ ကွယ်လွန်သူများ Category:ကုန်းဘောင်ခေတ် Category:မြန်မာ မင်းမျိုးမင်းနွယ်များ‎ Category:မင်းတုန်းမင်း၏သားတော်များ‎ Category:ပြင်စည်မင်းသားများ‎။
ပြင်စည်မင်းသား အမည်ဖြင့် ကုန်းဘောင်ခေတ်တွင် မင်းသားငါးပါး ရှိခဲ့ရာ ယင်းတို့မှာ မောင်ရွှေအိုင် (ပြင်စည်မင်းသား) - ပထမ ပြင်စည်မင်းသား၊ အလောင်းမင်းတရား၏ ညီတော်အရင်း၏ မြေးတော် မောင်နဂါး (ပြင်စည်မင်းသား) - ဒုတိယ ပြင်စည်မင်းသား၊ ဆင်ဖြူရှင်မင်း၏ သားတော် မောင်မျိုးစစ် (ပြင်စည်မင်းသား) - တတိယ ပြင်စည်မင်းသား မောင်နဂါး၏တူတော် ထိပ်တင်ပု (ပြင်စည်မင်းသား) (ပြင်စည်မင်းသားကြီး) - စတုတ္ထ ပြင်စည်မင်းသား၊ သတိုးမင်းရဲ (ပြင်စည်မင်းသား) - ပဉ္စမ ပြင်စည်မင်းသား၊။
A variety of nail clippers; the clipper on the left is in the plier style; the centre and right clippers are in the compound lever style လက်သည်းညှပ် သည် လက်သည်းခွံ၊ ခြေသည်းခွံများကို တိရန်၊ ဖြတ်ရန်အတွက် လက်ဖြင့်အသုံးပြုရသည့် ပစ္စည်းဖြစ်သည်။
ပုံစံ လက်သည်းညှပ်များကို များသောအားဖြင့် အစွန်းခံသံမဏိ(stainless steel) ဖြင့် ပြုလုပ်ကြ၏။
သို့သော် ပလတ်စတစ်၊ အလူမီနီယမ် (ဒန်သတ္ထု) ဖြင့်လည်း ပြုလုပ်နိုင်သေးသည်။
လက်သည်းညှပ်သည် ပလာယာပုံစံနှင့် မောင်းတံပုံစံဟူ၍ အဓိကအားဖြင့် နှစ်မျိုးရှိ၏။
လက်သည်းညှပ်အများစုတွင် လက်သည်းခွံ၊ ခြေသည်းခွံများအောက်ရှိ အညစ်အကြေးများကို ရှင်းလင်းရန်အတွက် ကိရိယာပစ္စည်းတစ်ခု ပါဝင်ကြသည်။
သမိုင်း Razor (top) and nail cutter with bone handle (bottom) found in a grave of the Hallstatt culture (c. 6th–8th centuries BC) ကိုးကား Category:ဆေးဘက်ဆိုင်ရာ ကိရိယာ ကဏ္ဍ:ဖြတ်တောက်ရေး ကိရိယာများ။
ဗိုလ်ချုပ်ကြီး (ငြိမ်း) ဇေယျကျော်ထင် မောင်မောင်ကျော် (၂၃ ဇူလိုင် ၁၉၆၄) သည် မြန်မာ့တပ်မတော်(လေ)၏ ကာကွယ်ရေးဦးစီးချုပ်(လေ) အဖြစ် တာဝန်ထမ်းဆောင်ခဲ့သူဖြစ်သည်။
သက်ပြည့် အငြိမ်းစားယူသွားသည့် ကာကွယ်ရေးဦးစီးချုပ်(လေ) ဗိုလ်ချုပ်ကြီး ခင်အောင်မြင့်၏ နေရာတွင် ဗိုလ်ချုပ်ကြီး မောင်မောင်ကျော်အား တပ်မတော် (လေ)၏ ကာကွယ်ရေးဦးစီးချုပ်အဖြစ် ၂၀၁၈ ခုနှစ် ဇန်နဝါရီလ ၂ ရက်နေ့မှ စတင်ခန့်အပ်ကြောင်း တပ်မတော်ကာကွယ်ရေးဦးစီးချုပ်ရုံးမှ ထုတ်ပြန်ခဲ့သည်။
၂၀၂၂ ခုနှစ် ဇန်နဝါရီလ ၁၀ ရက်နေ့တွင် အဆိုပါ ရာထူးတာဝန်မှ လုပ်သက်ပြည့်၍ အငြိမ်းစားယူခဲ့သည်။
ပုဂ္ဂိုလ်ရေးဘဝ ဗိုလ်ချုပ်ကြီး မောင်မောင်ကျော် သည် ယခင်က စစ်ဦးစီးအရာရှိချုပ်(လေ) ရာထူးနေရာ၌ ဗိုလ်ချုပ် အဆင့်ဖြင့် ထမ်းဆောင်ခဲ့သည်။
ဗိုလ်ချုပ်ကြီး မောင်မောင်ကျော်၏ ဖခင်မှာ မြန်မာ့ဆိုရှယ်လစ်လမ်းစဉ်ပါတီခေတ်တွင် တပ်မတော်ကာကွယ်ရေးဦးစီးချုပ်အဖြစ် တာဝန်ထမ်းဆောင်ခဲ့သူ ဗိုလ်ချုပ်ကြီး သူရကျော်ထင် ဖြစ်သည်။
သူ၏ ဇနီးဖြစ်သူ အမည်မှာ ဒေါ်အောင်မာမြင့် ဖြစ်ပြီး ၎င်းတို့ဇနီးမောင်နှံနှစ်ဦးသည် ဟိန်းထက် နှင့် ကောင်းထက် အမည်ရှိသော သား (၂) ဦး ထွန်းကားခဲ့သည်။
ဟိန်းထက် (ခေါ်) Ivan Htet သည် ပါရာမောင့်အီးဗန့်စ်မြန်မာကုမ္ပဏီလီမိတက် (Paramount Events Myanmar Company Ltd) နှင့် စင်္ကာစစ်စတန်ကုမ္ပဏီလီမိတက် (Singa Systems Company Limited) တွင် ဒါရိုက်တာတစ်ဦးဖြစ်သည်။
https://www.myco.dica.gov.mm/Corp/EntityProfile.aspx?id=f49d32f9-6548-42f8-b0a8-605b914523f6 စစ်ဖက်ဆိုင်ရာ တာဝန်ထမ်းဆောင်ခြင်း ဗိုလ်ချုပ်ကြီး မောင်မောင်ကျော်သည် စစ်တက္ကသိုလ် အပတ်စဉ် (၂၆) ဆင်းဖြစ်ပြီး ၂၀၁၂ ခုနှစ်တွင် မြိတ်လေတပ်စခန်း ဌာနချုပ်မှူး၊ ၂၀၁၅ ခုနှစ်တွင် စစ်ဦးစီး အရာရှိချုပ် (လေ)နှင့် ၂၀၁၈ ခုနှစ်တွင် ကာကွယ်ရေး ဦးစီးချုပ် (လေ) ဖြစ်လာခဲ့သည်။
၂၀၂၁ ခုနှစ် ဖေဖော်ဝါရီလ ၁ ရက်နေ့တွင် စစ်အာဏာသိမ်းမှု ဖြစ်ပွားပြီးနောက် ဖွဲ့စည်းခဲ့သော နိုင်ငံတော်စီမံအုပ်ချုပ်ရေးကောင်စီတွင် အဖွဲ့ဝင်အဖြစ် ဖေဖော်ဝါရီလ ၂ ရက်နေ့မှ စတင်ထမ်းဆောင်ခဲ့သည်။
၂၀၂၃ ခုနှစ်၊ ဖေဖော်ဝါရီ ၁ ရက်နေ့တွင် နိုင်ငံတော်စီမံအုပ်ချုပ်ရေးကောင်စီကို ပြင်ဆင်ဖွဲ့စည်းလိုက်ရာ ကောင်စီဝင် အဖြစ် ပါဝင်ခြင်း မရှိတော့ဘဲ၊ ရာထူးတာဝန် အသီးအသီးမှ အနားပေးခံရသည်။
မန္တလေးတိုင်းဒေသကြီး ဝန်ကြီးချုပ်သည် မန္တလေးတိုင်းဒေသကြီးအစိုးရအဖွဲ့၏ အကြီးအကဲဖြစ်သည်။
လက်ရှိဝန်ကြီးချုပ်မှာ အိမ်စောင့်အစိုးရအဖွဲ့မှ ခန့်အပ်ထားသော ဦးမျိုးအောင် ဖြစ်သည်။
အခွင့်အာဏာ အစိုးရရုံး တိုင်းဒေသကြီးအစိုးရအဖွဲ့ရုံးသည် ယခင် တိုင်းတရားလွှတ်တော်ဝန်း အတွင်း ဖြစ်သည်။
အောင်မြေသာဇံမြို့နယ် ရှိ ၆၄ လမ်း နှင့် ၆၅ လမ်းကြား၊ ၂၃ လမ်းနှင့် ၂၄ လမ်းကြားရှိ ၎င်းခြံဝန်းအတွင်း၌ အစိုးရအဖွဲ့ရုံး၊ တိုင်းဒေသကြီး အထွေထွေအုပ်ချုပ်ရေးမှူးရုံး၊ ဝန်ကြီးချုပ်အိမ်တော်တို့ တည်ရှိသည်။
ဝန်ကြီးချုပ်များစာရင်း (၂၀၁၁–လက်ရှိ) № ပုံ အမည်(မွေးဖွား–ကွယ်လွန်) တာဝန်သက်တမ်း နိုင်ငံရေးပါတီအစိုးရ မန္တလေးတိုင်းဒေသကြီး လွှတ်တော်တာဝန် စတင်တာဝန် ပြီးဆုံးရက်ပေါင်း ၁ ရဲမြင့် ၃၀ မတ် ၂၀၁၁ ၃၀ မတ် ၂၀၁၆ ပြည်ထောင်စုကြံ့ခိုင်ရေးနှင့် ဖွံ့ဖြိုးရေးပါတီ I USDP—တပ်မတော် ၂ 80px ဇော်မြင့်မောင်(၁၉၅၁–) ၃၀ မတ် ၂၀၁၆ ၁ ​ဖေ​ဖော်ဝါရီ ၂၀၂၁ အမျိုးသားဒီမိုကရေစီအဖွဲ့ချုပ်IINLD—တပ်မတော် – ဦးဇာနည်အောင်(ခေတ္တဝန်ကြီးချုပ်) ၃ ဦးမောင်ကို ၁ ဩဂုတ် ၂၀၂၁ ၁ ​ဖေ​ဖော်ဝါရီ ၂၀၂၃ ပြင်ပ IIIတပ်မတော်လွှတ်​တော်ဖျက်သိမ်းထား၄80pxဦးမျိုးအောင် ၁ ​ဖေ​ဖော်ဝါရီ ၂၀၂၃လက်ရှိ ပြခန်း ဆက်စပ်ဖတ်ရှုရန် မန္တလေးတိုင်းဒေသကြီးအစိုးရအဖွဲ့ မန္တလေးတိုင်းဒေသကြီး လွှတ်တော် မြန်မာနိုင်ငံ၏ ပြည်နယ်နှင့်တိုင်းဒေသကြီး ဝန်ကြီးချုပ် ကိုးကား Category:မန္တလေးတိုင်းဒေသကြီး ကဏ္ဍ:မြန်မာနိုင်ငံ၏ ပြည်နယ်နှင့် တိုင်းဒေသကြီး ဝန်ကြီးချုပ်များ။
ကျောက်တလုံးရွာစားမိဖုရားသည် မင်းတုန်းမင်း၏ မိဖုရားငယ်တစ်ပါး ဖြစ်သည်။
သုသီရိဝဏ္ဏာ ဘွဲ့ရသည်။
သက္ကရာဇ် ၁၂၂၆ ခုနှစ်၊ တော်သလင်းလ (ခရစ်နှစ် ၁၈၈၄ခုနှစ်)တွင် သမီးတော် မြောင်လှမင်းသမီးတစ်ဦးတည်းသာ မွေးဖွားခဲ့သည်။
ဗြိတိသျှအစိုးရက ပါတော်မူပြီး နှစ်လအကြာ ခရစ်နှစ် ၁၈၈၆ ခုနှစ် ဇန်နဝါရီလ ၁ ရက်နေ့မှ စတင်ပြီး မယ်တော် မိဖုရားနှင့် သမီးတော်တို့ကို တတိယတန်းအနေဖြင့် သတ်မှတ်ကာ ထောက်ပံ့ကြေး တစ်လလျှင် (၅ဝိ)၊ အိမ် လခ (၃ဝိ) နှုန်းဖြင့် အထောက်အပံ့ပေးခဲ့သည်။
ထီးနန်းပျက်ပြီးသည့်နောက်တွင် နန်းတွင်းမှထွက်ခွာရပြီး ခိုကိုး ရာမဲ့ဘဝနှင့် အရပ်ထဲတွင် မလုပ်တတ်၊ မကိုင်တတ်၊ မနေတတ်ဖြစ်ပြီး ဘဝကို ဖြစ်သလို ရင်ဆိုင်ရသည်။
နောက်ဆုံး မင်းကွန်းသို့ သွားပြီး မယ်တော်နှင့် သမီးတော်နှစ်ပါးလုံး သီလရှင်ဘဝကူးပြောင်းပြီး တစ်သက်လုံး တရားဘာဝနာ ပွားများအားထုတ်နေထိုင်သွားသည်။
၎င်းတို့နေထိုင်ခဲ့သော ချောင်ကို မင်းသမီးချောင်ဟု ယခု တိုင် အမည်တွင်နေပါသည်။
ကျောက်တလုံးမိဖုရားသည် ပါတော်မူပြီး ၃နှစ်ခန့်အကြာ သက္ကရာဇ် ၁၂၅၀ ပြည့် နှစ်၊ သီတင်းကျွတ်လဆန်း ၅ရက်၊ ( ခရစ်နှစ် ၉-၁၀-၁၈၈၈) အင်္ဂါနေ့၊ သက်တော် ၄၄နှစ်တွင် ကံကုန်သွားသည်။
မောင်သန်းဆွေ (ထားဝယ်) ၏ ကုန်းဘောင်ရှင်းတမ်းမှ သမီးတော်သီလရှင်သုံးပါးရှင်းတမ်း ကိုးကား Category:မြန်မာ မင်းမျိုးမင်းနွယ်များ‎ Category:ကုန်းဘောင်ခေတ်‎မိဖုရားများ‎ Category:မင်းတုန်းမင်း၏မိဖုရားများ‎။
မြောင်လှမင်းသမီးသည် မင်းတုန်းမင်းနှင့် မိဖုရားငယ်ဖြစ်သော ကျောက်တလုံးရွာစားမိဖုရား သုသီရိဝဏ္ဏာတို့၏ တစ်ဦးတည်းသော သမီးတော်ဖြစ်ပြီး သက္ကရာဇ် ၁၂၂၆ခုနှစ်၊ တော်သလင်းလ (ခရစ်နှစ် ၁၈၈၄ခုနှစ်)တွင် မွေးဖွားသည်။
၁၂၄၇ခုနှစ် (ခရစ်နှစ် ၁၈၈၅ခုနှစ်) ပါ တော်မူသောအခါ မြောင်လှမင်းသမီးသည် အသက် ၂၁နှစ်သာ ရှိသေးသည်။
ဗြိတိသျှအစိုးရက ပါတော်မူပြီး နှစ်လအကြာ ခရစ်နှစ် ၁၈၈၆ခုနှစ် ဇန်နဝါရီလ၁ရက်နေ့မှ စတင်ပြီး မယ်တော် မိဖုရားနှင့် သမီးတော်တို့ကို တတိယတန်းအနေဖြင့် သတ်မှတ်ကာ ထောက်ပံ့ကြေး တစ်လလျှင် (၅ဝိ)၊ အိမ် လခ (၃ဝိ) နှုန်းဖြင့် အထောက်အပံ့ပေးခဲ့သည်။
မယ်တော် ကျောက်တလုံးမိဖုရားသည် ပါတော်မူပြီး ၃နှစ်ခန့်အကြာတွင် ကံကုန် သွားသည်။
မြောင်လှမင်းသမီးမှာ ခရစ်နှစ် ၁၉၀၂ခုနှစ်၊ အောက်တိုဘာလ ၁၅ရက် နေ့စွဲဖြင့် ဗြိတိသျှအစိုးရထံ မှ ထောက်ပံကြေး (၅ဝိ) ကို (၂၅ိ) တိုးပြီး (၇၅ိ) ရရှိသည်။
မြောင်လှမင်းသမီးသည် သက္ကရာဇ် ၁၂၈၁ခု၊ တပေါင်းလ (ခရစ်နှစ် ၁၉၁၉ခုနှစ်)တွင် သက်တော် ၅၅ နှစ်၌ တုပ်ကွေးရောဂါဖြင့် ကံတော်ကုန်ရာ မင်းသမီးချောင်တွင်ပင် ဂူသွင်းထား သည်။
မောင်သန်းဆွေ (ထားဝယ်) ၏ ကုန်းဘောင်ရှင်းတမ်းမှ သမီးတော်သီလရှင်သုံးပါးရှင်းတမ်း ကိုးကား Category:မြန်မာ မင်းမျိုးမင်းနွယ်များ‎ Category:ကုန်းဘောင်ခေတ် မင်းသမီးများ‎ Category:မင်းတုန်းမင်း၏ သမီးတော်များ‎။
ပြည်တက္ကသိုလ် သည် မြန်မာနိုင်ငံ၊ ပဲခူးတိုင်းဒေသကြီး၊ ပြည်မြို့တွင် တည်ရှိသော ဝိဇ္ဇာသိပ္ပံတက္ကသိုလ်တစ်ခု ဖြစ်သည်။
နယ်မြေအကျယ်အဝန်းမှာ ၄၉.၈၁ ဧက ဖြစ်သည်။
ပြည်တက္ကသိုလ်တွင် ဝိဇ္ဇာဘွဲ့ (BA) နှင့် သိပ္ပံဘွဲ့ (BSc) များ၊ မဟာဝိဇ္ဇာဘွဲ့ (MA) နှင့် မဟာသိပ္ပံဘွဲ့ (MSc) သင်တန်းများကို တက်ရောက်နိုင်သည်။
သမိုင်းကြောင်း ပဲခူးတိုင်းဒေသကောလိပ် (ရွှေတောင်) ကို ၁၉၇၇ ခုနှစ် မေလ ၂၇ ရက်နေ့တွင် ရွှေတောင်မြို့ အခြေခံပညာအထက်တန်းကျောင်းတွင် စတင်ဖွင့်လှစ်ခဲ့ပြီး ၁၉၇၉ ခုနှစ် ဧပြီ ၁၀ ရက်နေ့တွင် ရွှေတောင်မြို့မှ ပြည်မြို့သို့ ပြောင်းရွှေ့ပြီး အခြေခံပညာ အထက်တန်းကျောင်း အမှတ်(၂)ကို ပဲခူးတိုင်းဒေသကောလိပ် (ပြည်) အဖြစ်လည်းကောင်း၊ ၁၉၈၁ ခုနှစ် နိုဝင်ဘာလ ၃၀ ရက်နေ့တွင် ပြည်ကောလိပ်အဖြစ် လည်းကောင်း၊ ၁၉၉၆ ခုနှစ် စက်တင်ဘာလ ၂ ရက်နေ့တွင် ပြည်ဒီဂရီကောလိပ်အဖြစ် လည်းကောင်း၊ ၁၉၉၉ ခုနှစ် နိုဝင်ဘာလ ၁၁ရက်နေ့တွင် ပြည်တက္ကသိုလ်အဖြစ်လည်းကောင်း အဆင့်ဆင့် တိုးမြှင့်ဖွင့်လှစ်ခဲ့သည်။
ဟင်္သာတတက္ကသိုလ် သည် မြန်မာနိုင်ငံ၊ ဧရာဝတီတိုင်းဒေသကြီး၊ ဟင်္သာတမြို့တွင် တည်ရှိသော ဝိဇ္ဇာသိပ္ပံတက္ကသိုလ်တစ်ခု ဖြစ်သည်။
သမိုင်းကြောင်း ၁၉၇၈ ခုနှစ်၊ ဒီဇင်ဘာလ ၁၈ ရက်နေ့တွင် ဧရာဝတီတိုင်း အမှတ်(၂) ဟင်္သာတ ဒေသကောလိပ်ကို စတင်ဖွင့်လှစ်ခဲ့သည်။
၁၉၈၀ ခုနှစ် ဧပြီလ ၁ ရက်နေ့တွင် ဟင်္သာတကောလိပ်အဖြစ် လည်းကောင်း၊ ၂၀၀၁ ခုနှစ် ဖေဖော်ဝါရီလ ၂၀ ရက်နေ့တွင် ဟင်္သာတဒီဂရီကောလိပ်အဖြစ် လည်းကောင်း၊ ၂၀၀၁ ခုနှစ် စက်တင်ဘာလ ၂၈ ရက်နေ့တွင် ဟင်္သာတတက္ကသိုလ်အဖြစ် လည်းကောင်း အဆင့်ဆင့် တိုးမြှင့်ဖွင့်လှစ်ခဲ့သည်။
တည်နေရာနှင့် အကျယ်အဝန်း ဟင်္သာတတက္ကသိုလ်သည် ဟင်္သာတမြို့၏ အနောက်တောင်ဖက် မြို့ပတ်လမ်းမကြီးပေါ်တွင် တည်ရှိသည်။
မြေဧရိယာအကျယ်အဝန်းမှာ စတင်ဖွင့်လှစ်စဉ်က ၃၆.၇၅ ဧကသာရှိသော်လည်း ၁၉၉၂ ခုနှစ် မတ်လ ၂၉ ရက်နေ့တွင် ၅၄.၇ ဧကအထိ တိုးချဲ့ပေးခဲ့သဖြင့် လက်ရှိတွင် ၉၁.၄၅ ဧက ကျယ်ဝန်းသည်။
ကျောင်းသားအဖွဲ့အစည်းများဖြစ်သည့်‌အဝေးသင်ကျောင်းသားထုအဖွဲ့အစည်းနှင့်ကျောင်းသားများသမဂ္ဂလဲရှိသည်။
သင်ကြားပို့ချနေသော ဘာသာရပ်များ ဟင်္သာတတက္ကသိုလ်တွင် အောက်ပါ ဘာသာရပ်သင်တန်းများကို သင်ကြားပို့ချပေးသည်။
နေ့သင်တန်းများ {| class="wikitable" |- !စဉ် !!အထူးပြု !!ဘွဲ့ |- |၁||မြန်မာစာ||B.A |- |၂||အင်္ဂလိပ်စာ||B.A |- |၃||ပထဝီဝင်|| B.A |- |၄||သမိုင်း||B.A |- |၅||ဒဿနိကဗေဒ||B.A |- |၆||စိတ်ပညာ|| B.A |- |၇||ဥပဒေ||LL.B |- |၈||အရှေ့တိုင်းပညာ||B.A |- |၉||ဓာတုဗေဒ||B.Sc |- |၁၀||ရူပဗေဒ||B.Sc |- |၁၁||သင်္ချာ||B.Sc |- |၁၂||သတ္တဗေဒ||B.Sc |- |၁၃||ရုက္ခဗေဒ||B.Sc | |၁၅||မြန်မာမှု||B.A(MS) |- |၁၆||ရသစာပေ||B.A(CW) |- |၁၇||ပြည်သူ့ရေးရာ အဝေးသင် သင်တန်းများ စဉ် အထူးပြု ဘွဲ့၁မြန်မာစာB.A, M.A၂အင်္ဂလိပ်စာB.A၃ပထဝီဝင်B.A, M.A၄သမိုင်းB.A, M.A၅အရှေ့တိုင်းပညာ B.A, M.A၆ဒဿနိကဗေဒB.A, M.A၇ဓာတုဗေဒB.Sc, M.Sc, M.Res၈ရူပဗေB.Sc, M.Sc, M.Res၉သင်္ချာB.Sc, M.Sc၁၀သတ္တဗေဒB.Sc, M.Sc၁၁ရုက္ခဗေဒB.Sc, M.Sc, M.Res၁၂ဘူမိဗေဒB.Sc, M.Sc ဌာနများ သင်ကြားရေး ဌာနများ မြန်မာစာဌာန အင်္ဂလိပ်စာဌာန ပထဝီဝင်ဌာန သမိုင်းဌာန ဒဿနိကဗေဒဌာန အရှေ့တိုင်းပညာဌာန ဓာတုဗေဒဌာန ရူပဗေဒဌာန သင်္ချာဌာန သတ္တဗေဒဌာန ရုက္ခဗေဒဌာန ဘူမိဗေဒဌာန အခြား စီမံ/ဘဏ္ဍာဌာန ကျောင်းသားရေးရာဌာန တာဝန်ထမ်းဆောင်ခဲ့ကြသော ကျောင်းအုပ်ကြီးများနှင့် ပါမောက္ခချုပ်များ စဉ် အမည် ရာထူး တာဝန်သက်တမ်း ၁ ဦးစောလှိုင် ကျောင်းအုပ်ကြီး ၁၈-၁၂-၁၉၇၈ မှ ၁၃-၆-၁၉၈၉ ၂ ဦးတိမ်ကြည်ကျောင်းအုပ်ကြီး၁၄-၁၂-၁၉၈၉ မှ ၃၁-၅-၁၉၉၂ ၃ ဦးကြည်လွင်ကျောင်းအုပ်ကြီး၂၉-၅-၁၉၉၂ မှ ၃၁-၁၀-၁၉၉၂ ၄ ဦးစိုးလွင်ကျောင်းအုပ်ကြီး၁၂-၄-၁၉၉၃ မှ ၁၅-၉-၁၉၉၄ ၅ ဦးကျော်အေးကျောင်းအုပ်ကြီး၃၀-၈-၁၉၉၄ မှ ၁၃.၉.၁၉၉၆ ၆ ဒေါက်တာမြင့်ကြည်ကျောင်းအုပ်ကြီး၁၄-၉-၁၉၉၆ မှ ၃၁-၇-၁၉၉၇ ၇ ဦးတင်မောင်ဦးကျောင်းအုပ်ကြီး၄-၉-၁၉၉၇ မှ ၁၂-၈-၁၉၉၈ ၈ ဦးစိုးမြင့်ပါမောက္ခချုပ်၁၃-၈-၁၉၉၉ မှ ၃၁-၈-၂၀၀၅ ၉ ဦးခင်မောင်ချို တာဝန်ခံပါမောက္ခချုပ်၉-၇-၂၀၀၄ မှ ၂၂-၆-၂၀၀၇ ၁၀ ဒေါက်တာဦးဝင်းပါမောက္ခချုပ်၁-၁၀-၂၀၀၇ မှ ၁၂-၃-၂၀၀၉ ၁၁ ဒေါက်တာတင်ထွန်းမြင့်တာဝန်ခံပါမောက္ခချုပ်၁-၄-၂၀၀၇ မှ ၆-၃-၂၀၁၂ ၁၂ ဒေါက်တာစံလင်းတာဝန်ခံ ပါမောက္ခချုပ်၄-၇-၂၀၁၁ မှ ၂၈-၂-၂၀၁၅ ၁၃ ဒေါက်တာအောင်ဝင်းတာဝန်ခံ ပါမောက္ခချုပ်၂-၁၁-၂၀၁၂ မှ ၁၂-၈-၂၀၁၆ ၁၄ ဒေါက်တာတင်ထွေးပါမောက္ခချုပ်၁၇-၃-၂၀၁၆ မှ ယနေ့ထိ ကိုးကား Category:မြန်မာနိုင်ငံရှိ ဝိဇ္ဇာသိပ္ပံတက္ကသိုလ်နှင့်ကောလိပ်များ Category:မြန်မာနိုင်ငံရှိ တက္ကသိုလ်နှင့်ကောလိပ်များ Category:ဧရာဝတီတိုင်းဒေသကြီးအတွင်းရှိ တက္ကသိုလ်များ။
ဒုံးညောင်မှိုင်းရွာသည် တနင်္သာရီတိုင်းဒေသကြီး၊ မြိတ်မြို့မှ မိုင် ၅၀ ကျော်ခန့် ကွာဝေးသော၊ ကပ္ပလီပင်လယ်တွင်းရှိ ဒုံးကျွန်းပေါ်ရှိ ကျေးရွာများစွာအနက်မှ တစ်ရွာ ဖြစ်သည်။
ရေယာဉ်ခရီးဖြင့် သွား၍ ရသော ဒုံးကျွန်း၏ ပင်လယ်ကမ်းခြေသဲသောင်တန်းပေါ်၌ ညောင်မှိုင်းရွာကို တည်ထားပြီး၊ ကမ်းခြေတလျှောက်တွင် အုန်းပင်၊ ကွမ်းပင်များ အစီအရီ တွေ့ရသည်။
ရွာလမ်းတလျှောက်မူ သွပ်မိုးပျဉ်ထောင်အိမ်များ၊ ဈေးဆိုင်များ၊ ကုန်စုံဆိုင်များ ရှိသည်။
ဆလုံ၊ ကရင်နှင့် မြန်မာလူမျိုးများ အဓိက နေထိုင်သော ရွာတွင် တံငါလုပ်ငန်း၊ ဥယျာဉ်စိုက်ပျိုးရေး၊ ဈေးဆိုင်များ ထွန်းကားလျက် ရှိကာ ရွာသူရွာသားများသည် တောင်ပေါ်မှ ကျသော ရှိုင်ရေကို အသုံးပြုကြသည်။
ရွာနောက်ဘက် တောင်ကုန်းပေါ်၌ (၂၀၁၇ အရ) ဦးပညောဘာသ ကျောင်းထိုင်သော ဗောဓိရတနာ ဘုန်းတော်ကြီးကျောင်း တည်ရှိပြီး၊ တောင်ထွတ်ပေါ်တွင် ဉာဏ်တော် အတောင် ၂၀ မြင့် အောင်တော်မူဗောဓိရတနာ စေတီတော်ကို တည်ထားကိုးကွယ်သည်။
၎င်းစေတီတော်ကို ဝါးတန်း၊ တန်းကေး၊ ဝါးလတ်ဟု ခေါ်သော ငါးဖမ်းစက်လှေကြီးများမှ ပဲ့နင်းကြီးများနှင့်တကွ ပြင်ပစေတနာရှင်များအပါအဝင် ၁၃၇၂၊ ပြာသိုလဆန်း ၁ ရက်နေ့တွင် စတင် အုတ်မြစ်ချ၍ ၁၃၇၃၊ ပြာသိုလပြည့်ကျော် ၃ ရက်နေ့တွင် ရွှေထီးတော် တင်လှူသည့်အပြင်၊ အောင်တော်မူ သမုတ်သိမ်ကြီးကိုပါ တည်ဆောက်ရန်အတွက် မြေနုတ်၊ မြေသမုတ်ခြင်းများ ပြုသည်ဖြစ်ရာ၊ ယင်းအခမ်းအနားသို့ နိုင်ငံတော်သံဃာ့မဟာနာယကအဖွဲ့ဝင်၊ မြိတ်မြို့တောကျောင်း ပရိယတ္တိစာသင်တိုက်ကြီးမှ ပဓာန နာယကဆရာတော်ကြီး ဦးတေဇောဘာသ ဦးဆောင်သော သံဃာတော် ၃၄ ပါး ကြွရောက်ခဲ့သည်။
ရဟန်းခံရှင်ပြုကိုပါ ကျင်းပခဲ့သည်။
ကိုးကား ကဏ္ဍ:ကျွန်းစုမြို့နယ်ရှိ ရွာများ။
တနင်္သာရီတိုင်းဒေသကြီး၊ မြိတ်ဒေသတွင် ရိုးရာမင်္ဂလာပွဲ ဆင်ယင်ကျင်းပရာ၌ လက်ထပ်ထိမ်းမြားသည်ဆိုခြင်းထက် အိမ်တက်သည်ဟု ခေါ်ဝေါ်သည်။
မင်္ဂလာဆောင်သည်ဟုသော အသုံးအနှုံးမှာ ဒုတိယလိုက်သော မွေးစားစကားလုံးနှင့် တူသည်။
မင်္ဂလာပွဲကို အိမ်တက်ပွဲဟု ခေါ်ဝေါ်သည်။
အိမ်တက်ပွဲ ကျင်းပပုံသည် မြန်မာပြည်အရပ်ရပ်တွင် ကျင်းပသော ထုံးစံနှင့် မတူကွဲပြားမှု ရှိပြီး ရိုးရာဓလေ့ ခိုင်မာခဲ့သည်။
အိမ်တက်ပွဲတွင် မျက်နှာကြက်၊ ကွမ်းမအုပ်ပွဲနှင့် လူပျိုဆောင်၊ အပျိုဆောင်တို့ ပါရှိရသည်။
တောင်းရမ်းခြင်း လက်ထပ်မင်္ဂလာ အခမ်းအနား မဆောင်ရွက်မီ ရှေးဦးစွာ ငွေအပ်ခြင်း မင်္ဂလာ ပြုသည်။
ယောက်ျားလေးဘက်က မိန်းကလေးရှင်ဘက်သို့ မည်၍မည်မျှသော ငွေဖြင့် လာရောက်တောင်းရမ်းပါမည်ဟု အတိအလင်း သွားရောက်စေ့စပ်ခြင်းကို ငွေအပ်သည်ဟု ခေါ်သည်။
နှစ်ဦးနှစ်ဘက် သဘောတူညီသည် ရှိလျှင် မြို့မျက်နှာဖုံး လူကြီးလူကောင်း ရပ်မိရပ်ဖများကို ဖိတ်ခေါ်၍ သူတို့သမီးအိမ်၌ ငွေအပ်ကြကာ ထိုနေ့၌ပင် မင်္ဂလာဆောင်မည့် ရက်ကို ရွေးချယ်သတ်မှတ်ကြသည်။
မင်္ဂလာမဆောင်မီ ကွမ်းမအုပ်ထည့်ခြင်း ရက်သတ်မှတ်ပြီးသော် အိမ်မတက်မီ သုံးလေးရက် ကြိုတင်၍ ရက်မြတ်မင်္ဂလာ ရွေးချယ်ကာ ဘိသိက်မင်္ဂလာ သွန်းမည့်အခန်း၌ ခမ်းနားကြီးကျယ်စွာ မျက်နှာကြက် ပြင်ဆင်သည်။
ကွမ်းမအုပ်ပွဲကို အမိအဖအုပ်၊ ဆရာအုပ်၊ ဆွေမျိုးအုပ် ဟူ၍ ၃ ပွဲ ပြင်ဆင်သည်။
မင်္ဂလာမဆောင်မီ တရက်အလို၌ သူတို့သား မိဘတို့က အသင့်ပြင်ဆင်ပြီး ဖြစ်သော သူတို့သမီး အိမ်သို့ သွားရောက် ကြည့်ရှုသည်။
ဘိသိက်ဆရာက ဂါထာမန္တန်များ ရွတ်၍ ကွမ်းထည့်၊ ဆရာမက ဆွေမျိုးများ ရှေ့၌ ကွမ်းမအုပ်ထဲ ကွမ်းရွက်၊ ကွမ်းသီး၊ ဆေး၊ မြေစာမြက်၊ အောင်သပြေများကို ထည့်၍ ပြင်ဆင်ထားသည်။
ကွမ်းမအုပ်၏ လက်ယာဘက် စားပွဲတလုံးပေါ်၌ ရေချမ်းအိုး ၁ လုံး၊ ကွမ်းအစ် ၁ လုံး၊ ရေဖလား တခွက်၌ ရေ တပိဿာထည့်ကာ ဖလားနှုတ်ခမ်း၌ ပျားဖယောင်းတိုင် ထွန်းညှိရသည့် နဝရတ်အိုင်တခု ထားသည်။
လက်ဝဲဘက်၌ ငှက်ပျောသီး ၄ ဖီး၊ အုန်းသီး ၄ လုံး တတွဲပါ အုန်းခိုင် ၁ ခိုင်၊ ငှက်ပျော ၁ ခိုင်၊ ထန်းသီး ၁ ခိုင်၊ မျောက်ခေါင်းပင်ပေါက်၊ အုန်းပင်ပေါက် အစို့ကြီးကြီးကို ထားသည်။
သစ်သီးတပွဲကို စုံဂဏန်း တွက်၍ ထည့်သည်။
၎င်း ကွမ်းမအုပ်ပွဲသည် အိမ်တက်ပြီးပါက မိဘအုပ်ကို မိန်းကလေး မိဘကိုလည်းကောင်း၊ ဆရာအုပ်ကို ဘိသိက်ဆရာနှင့် ကွမ်းမအုပ်ပွဲ ပြင်ပေးသော ဆရာမကိုလည်းကောင်း၊ ဆွေမျိုးအုပ်ကို သူတို့သမီးမိဘက ဆွေမျိုးကိုလည်းကောင်း ပေးရန် ရည်ရွယ်ထားခြင်း ဖြစ်သည်။
ကွမ်းမအုပ်စောင့်ခြင်း မင်္ဂလာမဆောင်မီ ညချမ်းခါ၌ သူတို့သမီးအိမ်ရှိ ကွမ်းမအုပ်ကို သူတို့သားနှင့် မိတ်ဆွေသူငယ်ချင်းများက ည ခုနစ်နာရီမှ ကိုးနာရီထိ သွားရောက် စောင့်ပေးသည်။
လူပျိုဆောင်နှင့် အပျိုဆောင် အပျို၊ လူပျိုဆောင် လုပ်မည့်သူများသည် မိဘစုံညီ သဘောတူသည့်အပြင် မင်္ဂလာဆောင်နှင်းပြီးနောက် သားဦးကို အထိအခိုက်မရှိ မွေးဖွားထားသူများသာ အရွေးချယ်ခံခွင့် ရှိသည်။
အိမ်တက်ခြင်း အိမ်တက်မင်္ဂလာ ဆင်နွဲရာ၌ သူတို့သားသည် ဘိသိက်မင်္ဂလာအခမ်းအနားသို့ တန်းမသွားရဘဲ၊ သူတို့သမီးအိမ်၏ တဖက်ခန်းတွင် သူတို့သားနှင့် လူပျိုဆောင်နေရန် အသင့်ပြင်ထားသော သီးသန့်အခန်းသို့ အလျင် သွားရပြီး၊ သူတို့သမီးကလည်း အပျိုဆောင်များနှင့်အတူ သူတို့သမီး အခန်းတွင် သီးသန့် နေနေသည်။
ဘိသိက်ဆရာက သူတို့သား၊ သူတို့သမီး ထွက်လာရန် သုံးကြိမ်တိတိ ခေါ်ငင်မှ လူပျိုဆောင်၊ အပျိုဆောင်များက သူတို့သား၊ သူတို့သမီးများကို လမ်းပြ၍ ဘိသိက်ခန်းမသို့ ထွက်လာကြပြီး၊ ဘိသိက်ဆရာ ရှေ့ဝယ် သူတို့သားက လက်ယာဘက်၊ သူတို့သမီးက လက်ဝဲဘက်၌ အသီးသီး နေရာယူကြသည်။
၎င်းနောက် ဘိသိက်ဆရာက ကွမ်းမအုပ်ပွဲပေါ်၌ ဖယောင်းတိုင်ကို ထွန်းညှိ၍ ဘိသိက်မင်္ဂလာ ဩဘာစာ ရှည်လျားစွာ ဖတ်ကြားပြီး အိမ်တက်မင်္ဂလာပွဲကို ပြီးမြောက်အောင်မြင်စေသည်။
မင်္ဂလာဆောင်ပြီးနောက် အိမ်တက်ပွဲ ပြီးသည့်ည၌ သူတို့သားနှင့် သူတို့သမီးတို့သည် ခဲကြေး ပေးသည်။
ထိုကိစ္စ ပြီးလျှင်ကား မြိတ်နယ်တဝိုက်၏ ရိုးရာအစဉ်အလာအရ လက်ထပ်သော ယဉ်ကျေးမှုမင်္ဂလာပွဲ ကျင်းပမှု ပြီးမြောက်ခြင်းသို့ ရောက်ရသည်။
မျက်မှောက်ခေတ် ယခုအခါ၌မူ အိမ်တက်ပွဲကျင်းပရာ၌ ပွဲထိုင်မျှသာ အကျဉ်းချုံး ပြုလုပ်လာကြသည်။
ရွှေဘိုတက္ကသိုလ် () သည် မြန်မာနိုင်ငံ၊ စစ်ကိုင်းတိုင်းဒေသကြီး၊ ရွှေဘိုမြို့တွင် တည်ရှိသော ဝိဇ္ဇာသိပ္ပံတက္ကသိုလ်တစ်ခု ဖြစ်သည်။
ရွှေဘိုတက္ကသိုလ်တွင် ဝိဇ္ဇာဘာသာရပ်များအတွက် မဟာဝိဇ္ဇာဘွဲ့၊ ဂုဏ်ထူးဘွဲ့နှင့်ဝိဇ္ဇာဘွဲ့၊ သိပ္ပံဘာသာရပ်များအတွက် မဟာသိပ္ပံဘွဲ့၊ သိပ္ပံ(ဂုဏ်ထူး)ဘွဲ့နှင့်သိပ္ပံဘွဲ့ သင်တန်းများ တက်ရောက်နိုင်သည်။
သမိုင်းကြောင်း မန္တလေးကောလိပ် (ယခု မန္တလေးတက္ကသိုလ်) ၏ လက်အောက်တွင် ရွှေဘိုဒေသကောလိပ်ကို ၁၉၇၇ ခုနှစ်တွင် စတင်ဖွင့်လှစ်ခဲ့သည်။
၁၉၈၀ ခုနှစ်တွင် ရွှေဘိုကောလိပ်အဖြစ် လည်းကောင်း၊ ၁၉၉၉ ခုနှစ်တွင် ရွှေဘိုဒီဂရီကောလိပ် အဖြစ်လည်းကောင်း အဆင့်မြှင့်တင်ခဲ့ပြီး ၂၀၁၁ ခုနှစ် ဇွန်လ ၁၃ ရက်တွင် ရွှေဘိုတက္ကသိုလ် ဖြစ်လာခဲ့သည်။
သင်တန်းများ ရွှေဘိုတက္ကသိုလ်တွင် ဝိဇ္ဇာဘွဲ့ (BA)၊ သိပ္ပံဘွဲ့ (BSc) သင်တန်းများကို လေးနှစ်ကာလနှင့်၊ ဂုဏ်ထူးတန်းဘွဲ့များအတွက် ငါးနှစ်ကာလဖြင့် သင်တန်းများ ပို့ချပေးသည်။
သင်တန်းဘွဲ့မဟာဘွဲ့ မြန်မာစာ BA MA အင်္ဂလိပ်စာ BA MA အရှေ့တိုင်းပညာ BA MA ပထဝီဝင် BA MA သမိုင်း BA MA ဒဿနိကဗေဒ BA MA ရုက္ခဗေဒ BSc MSc ဓာတုဗေဒ BSc MSc သင်္ချာ BSc MSc ရူပဗေဒ BSc MSc သတ္တဗေဒ BSc MSc ဘူမိဗေဒ BSc MSc ကိုးကား ပြင်ပလင့်ခ်များ Category:စစ်ကိုင်းတိုင်းဒေသကြီးအတွင်းရှိ တက္ကသိုလ်များ Category:မြန်မာနိုင်ငံရှိ ဝိဇ္ဇာသိပ္ပံတက္ကသိုလ်နှင့်ကောလိပ်များ။
တောင်ကုတ်တက္ကသိုလ် (Taunggoke University) သည် မြန်မာနိုင်ငံ၊ ရခိုင်ပြည်နယ်၊ တောင်ကုတ်မြို့၊ ရန်ကုန်-ကျောက်ဖြူကားလမ်းမကြီအနီး မြေဧက ၂၁၂ ဒသမ ၂၀ ဧကပေါ်တွင် တည်ရှိသည်။
သမိုင်းကြောင်း ၂၀၁၂ ခုနှစ် ဖေဖော်ဝါရီလ ၂၃ ရက်နေ့တွင် တောင်ကုတ်ကောလိပ်အနေဖြင့် စတင်ဖွင့်လှစ်ခဲ့သည်။
၂၀၁၆ ခုနှစ် အောက်တိုဘာလ ၁၁ ရက်နေ့တွင် တောင်ကုတ်ဒီဂရီကောလိပ်အဖြစ်သို့ တိုးမြှင့်ခဲ့သည်။
၂၀၂၀ ခုနှစ် စက်တင်ဘာလ ၁ ရက်နေ့တွင် တောင်ကုတ်ဒီဂရီကောလိပ်မှ တောင်ကုတ်တက္ကသိုလ်အဖြစ်သို့ တိုးမြှင့်ခဲ့သည်။
အမျိုးသားစီမံခန့်ခွဲမှုပညာဒီဂရီကောလိပ် () သည် မြန်မာနိုင်ငံ၊ ရန်ကုန်တိုင်းဒေသကြီး၊ ဗိုလ်တထောင်မြို့နယ်တွင် တည်ရှိသော ကောလိပ်တစ်ခု ဖြစ်သည်။
အကျယ်အဝန်းမှာ ၃.၀၇၈ ဧက ဖြစ်သည်။
သမိုင်းကြောင်း အမျိုးသားစီမံခန့်ခွဲမှုပညာဒီဂရီကောလိပ်မတိုင်မီ ၁၉၄၈ ခုနှစ်တွင် သက်ကြီးတက္ကသိုလ် အဖြစ်လည်းကောင်း၊ ၁၉၆၄ ခုနှစ်တွင် လုပ်သားများကောလိပ်အဖြစ် လည်းကောင်း၊ ၁၉၇၆ ခုနှစ်တွင် ဒေသကောလိပ်အဖြစ် လည်းကောင်း၊ ၁၉၈၄ ခုနှစ်တွင် ရန်ကုန်တက္ကသိုလ် (ဗိုလ်တထောင်နယ်မြေ) အဖြစ်လည်းကောင်း၊ ၂၀၀၄ ခုနှစ်တွင် အမျိုးသားစီမံခန့်ခွဲမှုပညာကောလိပ် (NMC) အဖြစ် လည်းကောင်း၊ ၂၀၁၆ ခုနှစ်တွင် အမျိုးသားစီမံခန့်ခွဲမှုပညာဒီဂရီကောလိပ် (NMDC) အဖြစ် လည်းကောင်း ဖွင့်လှစ်ခဲ့သည်။
ဖွဲ့စည်းပုံ အမျိုးသားစီမံခန့်ခွဲမှုပညာဒီဂရီကောလိပ်တွင် အဓိကအားဖြင့် သင်ကြားရေးဌာနများ နှင့် စီမံခန့်ခွဲရေးဌာနများပါဝင်သည်။
သင်ကြားရေးဌာနများ စီးပွားရေးလုပ်ငန်းနှင့်စီးပွားရေးပညာဌာန သတင်းအတတ်ပညာဌာန ခရီးသွားလုပ်ငန်းပညာဌာန အင်္ဂလိပ်စာဌာန မြန်မာစာဌာန သင်္ချာဌာန ကွန်ပျူတာသိပ္ပံပညာဌာန စီမံခန့်ခွဲရေးဌာနများ စီမံဌာန ဘဏ္ဍာဌာန သင်တန်းရေးရာဌာန စာကြည့်တိုက်ဌာန အင်ဂျင်နီယာဌာန ကွန်ပျူတာဌာန အားကစားဌာန ကိုးကား Category:ရန်ကုန်တိုင်းဒေသကြီးအတွင်းရှိ တက္ကသိုလ်များ Category:မြန်မာနိုင်ငံရှိ ဝိဇ္ဇာသိပ္ပံတက္ကသိုလ်နှင့်ကောလိပ်များ။
thumb|Showing its teeth at the Lagos Zoo in ပေါ်တူဂီ ရေမြင်းပု (Pygmy Hippopotamus)၏ သိပ္ပံအမည်မှာ ချိုရော့ဆစ် လိုက်ဘေးရီးယန်းဆစ် ဖြစ်သည်။
အာဖရိကတိုက်၏အနောက်ပိုင်းရှိ သစ်တောများနှင့် စိမ့်တောများတွင် အများဆုံး တွေ့ရသည်။
လိုက်ဘေးရီးယားနိုင်ငံတွင် အများဆုံးတွေ့ရပြီး ဆီရာလီယွန်နိုင်ငံ၊ ဂီနီနိုင်ငံနှင့် အိုင်ဗရီကို့စ်နိုင်ငံတို့တွင်လည်း တွေ့ရသည်။
အရပ်အမြင့်မှာ ၃ပေခန့် ဖြစ်သည်။
ကိုယ်အလေးချိန်မှာ ပေါင်၄၀ဝခန့် ဖြစ်သည်။
ရေမြင်းပုများသည် နေ့အချိန်တွင် အိပ်စက်နားနေကြပြီး ညအချိန်တွင် လှည့်လည်ကျက်စားသည်။
အစားအစာ မှာ မြက်၊ သစ်ဥနှင့် အသီးအရွက်များ ဖြစ်သည်။
ရေမြင်းများလောက် ရေစိမ်ရန် ကြိုက်နှစ်သက်ခြင်း မရှိပေ။
အ မများသည် ၁၈၆-၂၇၀ ရက် ဇီးလွယ်ပြီး တစ်ကြိမ်လျှင် သားငယ်တစ်ကောင် မွေးသည်။
သက်တမ်းမှာ ၃၅နှစ် ခန့် ဖြစ်သည်။
ရေမြင်းပုများမှာ သဘာဝတောထဲတွင် ကောင်ရေအနည်းငယ်သာ ကျန်ရှိသဖြင့် တန်ဖိုးကြီးသော တိရစ္ဆာန်များ ဖြစ်သည်။